སྤྲུལ་བའི་བཀོད་པ་སྣ་ཚོགས་ཀྱིས་དྲག་ལས་བྱེད་པར་སྐུལ།གཤོག་པ་གནམ་ལྕགས་ཐོག་གི་སྦར་མོར་བསམ།གཤོག་རྩེ་ནས་རྣོ་བའི་གཟོང་འཕེན་པར་བསམ།རྦོད་གཏོང་གི་སྔགས་ལ།སེད་ཕུད་ཕུད།།ཀྱིས་བརྗོད་དོ།།གཤོག་པ་བརྡབས།།ཁུ་ཚུར་བཅང་།།སྔགས་ཞིབ་དུ་བཟླས་སོ།།རང་ལ་མི་གཉིས་དགྲ་བྱེད་དུ་འོང་ན།དེ་གཉིས་ཁ་བྲལ་བའི་ཐབས་སུ།དགྲ་གཡས་པ་དང་དགྲ་གཡོན་པའི་མིང་རུས་བྱང་བུ་ལ་བྲིས་ཏེ།བྱ་རོག་སྟེང་དགྲ་གཡས་པ་དང་།འུག་པའི་སྟེང་དགྲ་གཡོན་པའི་བྱང་བུ་སྤྲད་དེ།སྐུད་ནག་གིས་གཤོག་པར་བཅིངས་ཏེ།ལམ་གསུམ་གྱི་མདོར་མནན་ནས།སྔགས་བརྒྱ་རྩ་བརྒྱད་དམ་སྟོང་རྩ་བརྒྱད་བཟླས་ན་འགྲུབ།དགྲ་བོ་དེ་གཉིས་བསྐལ་བར་མཛའ་མཐུན་མི་སྲིད་དོ།།ལྷ་མཐུ་བསྐྱེད་དོ།།ཅེས་བདུད་ནི་སེམས་ཅན་ལ་གནོད་འཚེ་དང་དགེ་བ་ལ་བར་ཆད་བྱེད་མཁན།སྐྲ་དམར་ཞིང་འཛིངས་པ།ཁམས་གསུམ་མི་ཤ་ཟ་བ།རྐེད་ན་སྦྲུལ་ནག་འཁྱིལ་བ།ཡན་ལག་ཐམས་ཅད་ཁྲག་གིས་སྦངས་པ།གསོད་གཅོད་ཀྱི་ལས་ལ་མཁས་པ།སྡིག་ལས་ལ་མོས་ཤིང་གོ་མཚོན་ལ་དད་པ།དྲག་རྩུབ་ལོག་ཆོས་སྣ་དགུ་སྤྱོད་པ།དྲེགས་ལྡན་མཁོ་དགུ་དབང་དུ་བསྡུ་བ།དྲག་པོའི་སྤྲུལ་བ་སྣ་ཚོགས་ལྡན་ཐོགབྱ་རོག་དང་འུག་པའི་རྣམ་པ་ཅན་ཞིག་ཡིན་པར་འདོད་དེ།སྡང་དགྲ་ཚར་གཅོད་བྱེད་པའི་ནུས་པ་ལྡན་པར་ཡིད་ཆེས་ཀྱི་དད་པས་བརྟས་ནས་སྐྱབས་གནས་སུ་བཀུར།མཐུ་ཅན་གང་དེ་སྐུལ་བར་བྱེད་པའི་སྔགས་བཟླས་ཤིང་རྫས་ཀྱི་སྡེབ་སྦྱོར་སྒྲིགདགྲ་བོར་བླ་འགུགས་བྱས།མིང་དང་གཟུགས་དབྱིབས་བྲིས།དགྲ་བོའི་མིང་སྲིང་གང་རུང་ཞིག་གིས་ཐུག་རེག་བྱས་མྱོང་བའི་གོས་ནག་བྱ་ཡུལ་དུ་བཟུང་སྟེ་སྔགས་དང་དམོད་ཚིག་གྱེར་ཚེ་མི་དེ་ལ་དམོད་ཕོག་ནས་དེ་མ་ཐག་འཆི་བར་སྙམ།ཡང་།པ་ཚབ་པ་སངས་དབང་འདུས་དང་གླང་རུ་ནོར་བུ་ཚེ་རིང་གཉིས་ཀྱིས་བསྒྲིགས་ཤིང་།ལོར་བོད་ལྗོངས་བོད་ཡིག་དཔེ་རྙིང་དཔེ་སྐྲུན་ཁང་གིས་པར་དུ་བསྐྲུན་པའིགཏམ་ཤུལ་དགའ་ཐང་འབུམ་པ་ཆེ་ནས་གསར་དུ་རྙེད་པའི་བོན་གྱི་གནའ་དཔེ་བདམས་བསྒྲིགསཀྱི་ཤོག་ངོསནསབར་གསལ།